open-index/open-wikipedia-markdown huggingface dataset:
தன்வினை / பிறவினை வாக்கியங்கள்

**தன்வினை / பிறவினை** வாக்கியங்கள்  என்பன முறையே செய் வினை, செய்ப்பாட்டு வினையமைந்த வாக்கியங்களைக் குறிக்கின்றன.

## தன்வினை வாக்கியம்

தன்வினை வாக்கியத்தில் ஒரு  நபர் தானே ஒரு செயலைச் செய்வது.
வினையின் பயன் எழுவாயை சேரும்.

### எடுத்துகாட்டு
விமல் உண்டான்.

இவ்வகை வாக்கியத்தில் விமல் என்னும் எழுவாய் உண்ணும் செயலைச் செய்வதால் அது தன்வினை வாக்கியமாகிறது.

## பிறவினை வாக்கியம்
ஒரு நபர் ஒரு செயலை பிறரால் அல்லது பிறருக்காக செய்வது.

வினையின் பயன் பிறிதொருவரை அல்லது பிறிதொன்றை அடைதல்

### எடுத்துகாட்டு
விமல் உண்பித்தான்.
இவ்வகை வாக்கியத்தில் உண்ணும் செயலை வேறு யாரோ செய்ய எழுவாய் துணைசெய்வதாக உள்ளதால் அது பிறவினை வாக்கியமாகிறது.

*இவ்வாக்கியத்தில் மெல்லொற்று (ந்,ங்) வல்லொற்றாகிப் (த்,க்) பிறவினை ஆயிற்று.
தன்வினை    -   பிறவினை
வருந்துவான்  -   வருத்துவான்
திருந்தினான்  -   திருத்தினான் 
அடங்கினான்  -  அடக்கினான்

*இவ்வாக்கியத்தில் வல்லொற்று (ட்,ற்) இரட்டித்துப் (ட்ட், ற்ற்) பிறவினை ஆயிற்று.
தன்வினை - பிறவினை
ஆடினான்  –  ஆட்டினான்
மாறுவான்  -  மாற்றுவான்

*பிறவினையாகும்போது வி, பி ஆகிய விகுதிகளில் ஒன்று, சேர்ந்து வருவதும் உண்டு.
நட - நடப்பி - நடப்பித்தான் 
செய் - செய்வி - செய்வித்தான்

*சொல் வடிவை விட, அது உணர்த்தும் பொருளை வைத்தே தன்வினையா, பிறவினையா என அறிதல் வேண்டும்.

## மேற்கோள்கள்

பகுப்பு:தமிழ் இலக்கணம்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பொ. மோகன்

**பொன்னுசாமி மோகன்** (*Ponnuswamy Mohan*, 30 திசம்பர் 1949 &ndash; 30 அக்டோபர் 2009) ஒரு இந்திய அரசியல்வாதி ஆவார். இவர் இந்திய மார்க்சிஸ்ட் கம்யூனிஸ்டு கட்சியின் மாநில செயற்குழு உறுப்பினராக இருந்தார். இவர் 13 ஆவது மற்றும் 14 ஆவது மக்களவையின் உறுப்பினர் ஆவார். தமிழ்நாட்டில் மதுரை மக்களவைத் தொகுதியிலிருந்து  இந்திய பொதுவுடமைக் கட்சி (மார்க்சிஸ்ட்) சார்பில் போட்டியிட்டு வெற்றி பெற்றார்.

## அரசியல்
பொ. மோகன் மதுரை மாவட்டம் சோழ வந்தானில் பிறந்தார்.  அமெரிக்கன் கல்லூரியில் பி.ஏ படித்தார். பொ. மோகன் 1973 ஆம் ஆண்டு இயக்கத்தில் சேர்வதற்கு முன்னதாக மாணவர் இயக்கத்தில் ஒரு தீவிரமான செயல்பாட்டாளராக இருந்துள்ளார். இவர் மதுரையில் இந்திய சனநாயக வாலிபர் சங்கத்தின் மாவட்டச் செயலாளராக பின்னர் பணிபுரிந்துள்ளார்.  சில காலத்திற்கு இவர் மதுரை நகர்ப்புற கட்சியின் செயலாளராகவும் பணியாற்றியுள்ளார். கடந்த 15 ஆண்டுகளாக இந்திய மார்க்சிஸ்ட் கட்சியின் தமிழ் மாநிலக் குழுவின் உறுப்பினராகவும் இருந்துள்ளார். மதுரையில் பொ. மோகன் பல்வேறு பெரிய போராட்டங்களை நடத்தியுள்ளார். மதுரை மாவட்ட அரசு மருத்துவமனையின் வசதிகளை மேம்படுத்த வேண்டி அவர் நடத்திய போராட்டமானது குறிப்பிடத்தக்கது. இந்தப் போராட்டத்தின் போது பொ. மோகன் காவல்துறையால் மிகவும் கொடூரமாகத் தாக்கப்பட்டு நீண்ட காலம் மருத்துவமனையில் சிகிச்சை பெற்று வந்தார். 1999 மற்றும் 2004 ஆம் ஆண்டுகளில் தொடர்ந்து இரண்டு முறை மதுரை நாடாளுமன்றத் தொகுதியில் இருந்து மக்களவை உறுப்பினராகத் தேர்ந்தெடுக்கப்பட்டார். ஒரு நாடாளுமன்ற உறுப்பினராக தமிழக மக்கள் நலன் சார்ந்த பிரச்சனைகள் குறித்து நாடாளுமன்றத்தில் பல விவாதங்களை சிறப்பாகத் தொடங்கியுள்ளார். பொ. மோகன் அவருடைய ஓய்வறியா உழைப்பிற்காக என்றென்றும் நினைவு கூரப்படுவார். அவர் பொதுமக்களின்பால் கொண்ட அர்ப்பணிப்பு உணர்வு மற்றும் அவரது எளிமை இவற்றின் காரணமாக நன்கு அறியப்பட்டவராவார்.

## மறைவு
பொ. மோகன் உடல் நலக் குறைவால் 30 அக்டோபர் 2009 மாலை 6.30 மணியளவில் இறந்தார்.

## மேற்கோள்கள்

பகுப்பு:13வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:1949 பிறப்புகள்
பகுப்பு:2009 இறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தமிழ்நாட்டைச் சேர்ந்த இந்தியப் பொதுவுடமைக் கட்சி (மார்க்சிஸ்ட்) அரசியல்வாதிகள்
பகுப்பு:மதுரை மக்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:மதுரை அரசியல்வாதிகள்
உடன்பாட்டு வினை எதிர்மறை வினை

உடன்பாட்டு வினை, எதிர்மறை வினை என்பன இலக்கணத்தில் பொருள் முரணிய வினைவகைகளாகும்.

## உடன்பாட்டு வினை
ஒரு செயலைச் செய்வதற்கு உடன்பட்ட நிலைதான். உடன்பாட்டு வினை எனப்படுகிறது.

### எடுத்துகாட்டு

* வருகிறேன்
* செய்கிறான்
* செய்வேன்
* பெறுவான்

போன்ற வினைச்சொற்கள் ஒரு வினையைச் செய்வதையோ, செய்யப் போவதையோ அறிவிக்கின்றன. இவற்றை உடன்பாட்டு வினைகள் என்கிறோம்.

## எதிர்மறை வினை
ஒருவன் ஒரு தொழிலைச் செய்ய உடன்படா நிலையை (அல்லது) எதிர்மறை நிலையை எதிர்மறை வினை எனப்படுகிறது.

### எடுத்துகாட்டு

* வாரேன் (வர மாட்டேன் என்பது பொருள்) 
* செய்யேன் (செய்ய மாட்டேன் என்பது பொருள்) 
* செய்யான் (செய்ய மாட்டான் என்பது பொருள்) 
* பெறான் (பெற மாட்டான் என்பது பொருள்)

என்னும் சொற்கள் ஒருவன் ஒரு தொழிலைச் செய்ய உடன்படா நிலையை (அல்லது) எதிர்மறை நிலையைப் புலப்படுத்துகின்றன. எனவே இவை எதிர்மறைவினைகள் என்று சுட்டப்படுகின்றன. உடன்பாட்டு வினைச் சொற்களின் இடையில் எதிர்மறை இடைநிலை வந்து எதிர்மறைப் பொருளை உணர்த்துகின்றது.

* செய் + ஆ + ஆன் - செய்யான் 
* தெரி + அல் + அன் - தெரியலன் 
* வந்து + இல் + அன் - வந்திலன்

இச் சொற்களில், ‘ஆ’, ‘அல்’, ‘இல்’ ஆகியன எதிர்மறைப் பொருள் உணர்த்துகின்றன. பெரும்பாலும் எதிர்மறைக்கு ‘ஆ’கார இடைநிலையே வரும். இக்காலத்தில் மாட்டான், மாட்டேன் என்பன போன்ற சொற்களால் எதிர்மறையைக் குறிக்கிறோம்.

## கூடுதல் குறிப்பு

சுருங்கச் சொன்னால், எதிர்மறை இடைநிலைகள் வாராத வினைகள் எல்லாம் உடன்பாட்டு வினைகளே. அவற்றைப் பெற்றிருப்பன எதிர்மறை வினைகளாகும்.
வினைமுற்றுச் சொற்களில் எதிர்மறை இருப்பது போன்று பெயரெச்ச, வினையெச்சச் சொற்களோடு ‘ஆ’ சேர்ந்தும் எதிர்மறைப் பொருள்படும்.

### பெயரெச்சம்
* கேட்கும் செவி,  
* காணும் கண்

இத்தொடர்களில் உள்ள, கேட்கும், காணும் என்னும் சொற்கள் தமக்குப்பின் ஒரு பெயர்ச்சொல் கொண்டு முடிவதால், அவற்றைப் பெயரெச்சம் என்கிறோம். இப்பெயரெச்ச, வினையெச்சச் சொற்களும் ‘ஆ’ என்னும் எதிர்மறை இடைநிலை பெற்று வரும்.

### எதிர்மறைப் பெயரெச்சம்

* கேள் + ஆ - கேளாச் செவி 
* காண் + ஆ - காணாக் கண்

### வினையெச்சம்
* செய்ய வந்தேன், 
* செய்து வந்தான்
 
இத்தொடர்களில் இடம்பெற்றுள்ள செய்ய, செய்து என்னும் சொற்கள் தமக்குப் பின் ஒரு வினைமுற்றுச் சொல்லைக் கொண்டே முடிவதால், வினையெச்சம் என்று சொல்லப் பெறுகின்றன.

### எதிர்மறை வினையெச்சம்

* பாராது இருந்தாள்
* எழுதாமல் இருந்தான்

எனவே, உடன்பாட்டு வினைகளே எதிர்மறை இடைநிலை பெற்று, வினைமுற்றுச் சொற்களிலும் எச்சச் சொற்களிலும் எதிர்மறையை உணர்த்தும்.

## சான்றுகள்

பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:இலக்கணம்
பார்வதி (பாடலாசிரியர்)

**பார்வதி** (*Parvathy*) தமிழ்த் திரைப்படப் பாடலாசிரியர் ஆவார். நவீன நாடகப் பரிச்சயம் உள்ளவர். பரீக்ஷா நவீன நாடகக் குழுவில் நடிகையாக இருந்துள்ளார். பொதிகைத் தொலைக்காட்சியில் தொகுப்பாளராக பல்துறை ஆளுமைகளின் நேர்காணல்களை நேர்த்தியாகச் செய்துள்ளார். தற்போது திரைப்படங்களுக்கு தொடர்ந்து பாடல் எழுதிக்கொண்டிருக்கிறார்.

## கவிதை
* 'இப்படிக்கு நானும் நட்பும்
* 'இது வேறு மழை'
* 'அந்த மூன்று நாட்கள்' என்ற நூல்கள் இதுநாள் வரையில் வெளியாகியுள்ளன. 'அந்த மூன்று நாட்கள்' என்ற தொகுப்பு மாதவிடாய் குறித்த கவிதைகள் அடங்கிய தொகுப்பாகும்.

## எழுதிய திரைப்பாடல்கள்

## திரைக் கலைஞராக

## மேற்கோள்கள்

## வெளி இணைப்புகள்
* https://cinema.vikatan.com/tamil-cinema/news/130225-interview-with-lyricist-parvathy.html
* http://cinema.dinamalar.com/tamil-news/35412/cinema/Kollywood/Lyricist-parvathi-developing.htm
* http://www.mirchimusicawards.com/tamil/nominations-tamil/

பகுப்பு:1982 பிறப்புகள்
பகுப்பு:வாழும் மக்கள்
பகுப்பு:சென்னை மக்கள்
பகுப்பு:சென்னை எழுத்தாளர்கள்
பகுப்பு:தமிழ்த் திரைப்படப் பாடலாசிரியர்கள்
பகுப்பு:தமிழக எழுத்தாளர்கள்
பகுப்பு:தமிழகக் கவிஞர்கள்
பகுப்பு:தமிழ் பாடலாசிரியர்கள்
பகுப்பு:தமிழகப் பாடலாசிரியர்கள்
பகுப்பு:தமிழ்ப் பெண் பாடலாசிரியர்கள்
சர்வே சத்யநாராயணா

**சர்வே சத்யநாராயண** (பிறப்பு 4 ஏப்ரல் 1954) இந்தியாவின் 15 வது மக்களவை உறுப்பினராக இருந்தார். 2009 ஆம் ஆண்டில் அவர் ஆந்திராவில் (இப்போது தெலுங்கானா) மல்காஜ்கிரி தொகுதியில் போட்டியிட்டு, இந்திய தேசிய காங்கிரஸ் கட்சியின் உறுப்பினர் ஆவார். 2004 ஆம் ஆண்டில் அவர் 14 ஆவது மக்களவைத் தொகுதியில் ஆந்திர பிரதேசத்தில் சித்தீப்பே (லோக் சபா தொகுதி) தொகுதியில் போட்டியிட்டு வெற்றிபெற்றார். இவர் சாலை போக்குவரத்து மற்றும் நெடுஞ்சாலைகள் அமைச்சராகப் பணியாற்றினார்.

## வெளி இணைப்புகள்
* இந்திய வலைத்தளத்தின் பாராளுமன்றத்தில் முகப்பு பக்கம்

பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:1954 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:தெலங்காணா அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ராஜீவ் ரஞ்சன் சிங்

**இராஜீவ் ரஞ்சன் சிங்** (Rajiv Ranjan Singh) என்ற **லாலன் சிங்** (Lalan Singh)  (பிறப்பு 24 சனவரி 1955) எனப்வர் ஒரு இந்திய அரசியல்வாதியும் முன்னாள் மக்களவை உறுப்பினரும் ஆவார். இவர் இந்திய அரசின் 17வது மக்களவைக்கு ஐக்கிய ஜனதா தளம் கட்சியின் சார்பாக முங்கேர் மக்களவைத் தொகுதியில் போட்டியிட்டுத் தேர்ந்தெடுக்கப்பட்டார். இவர் ஐக்கிய ஜனதா தளம் கட்சிியன் தேசிய கட்சித் தலைவர் ஆவார். இவர் முன்னதாக அதே கட்சியின் மாநில அலகின் தலைவராகவும் இருந்தார்.

இவர் இந்தியாவின் பதினைந்தாவது மக்களவைக்கான 2014 இந்தியப் பாராளுமன்றத் தேர்தலில் தோல்வியுற்ற பின்னர் 2014 ஆம் ஆண்டு சூன் மாதம் பீகார் சட்டமன்ற உறுப்பினராத் தேர்வு செய்யப்பட்டார்.

## தனிப்பட்ட வாழ்க்கை
இவர் பீகாரில்  பூமிகார் குடும்பத்தில் சுவாலா பிரசாத் சிங் மற்றும் கௌசல்யா தேவி ஆயியோருக்கு 1955 ஆம் ஆண்டு சனவரி 24 ஆம் நாள் மகனாகப் பிறந்தார். இவர் பகல்பூர் பல்கலைக்கழகத்தின் கீழ் உள்ள டி. என். பி. கல்லூரியில் இளங்கலைப் பட்டத்தை முடித்தார். 1974 ஆம் ஆண்டில் இவர் கல்லூரி மாணவர்கள் சங்கத்தின் பொதுச்செயலாளராக இருந்தார். ஜெயபிரகாஷ் நாராயண் அவர்களால் நடத்தப்பட்ட பல்வேறு இயக்கங்களில் பங்கு பெற்றார்.

சிங் ரேணு தேவி என்பவரை மணந்தார். இவர்களுக்கு ஒரு மகளும் உண்டு.

## மேற்கோள்கள்

பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:1955 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:17வது மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்
கரந்தை காந்தி

**கரந்தை காந்தி** சுதந்திரப் போராட்டத்தில், காந்தியவாதியாய் தன்னை முழுமையாய் அர்ப்பணித்துக் கொண்டவர் திரு ச.அ.சாம்பசிவம் பிள்ளை அவர்களாவார்.

## பொறியாளர் பணி
திருச்சி மாவட்டத்தில் பிறந்தவர் இவர். ஆங்கிலேயர் ஆட்சி காலத்திலேயே பொறியியல் படித்துப் பட்டம் பெற்றவர். சேலம், திருச்சி முதலிய நகரங்களில், பொதுப் பணித் துறையில், பொறியாளராகப் பணியாற்றியவர்.

## பணி துறப்பு
மகாத்மா காந்தி அவர்கள் 1920 அம் ஆண்டில், ஒத்துழையாமை இயக்கத்தை அறிவித்தபோது, தனது பொறியாளர் பணியினைத் துறந்தார். திருச்சியில் இருந்து கரந்தைக்கு இடம் பெயர்ந்தார்.

## சமூகப் பணி
கரந்தையைச் சுற்றியுள்ள பகுதிகளில், மிகவும் தாழ்த்தப்பட்ட மக்கள் வசிக்கும் பகுதிக்கு தினமும் செல்வார். அங்குள்ள சிறுவர்களை எல்லாம், அழைத்துக் கொண்டு, வெண்ணாறு சென்று, அவர்களைக் குளிப்பாட்டி, தலைக்கு எண்ணெய் தடவி, தலைச் சீவி விடுவார். சுத்தமாய் இருப்பது, தாம் இருக்கும் இடத்தில் தூய்மையைப் பேணிப் பாதுகாப்பது பற்றி அவர்களுக்குப் போதிப்பார். 
ஒரு நாள், இரு நாள் அல்ல, நாள்தோறும், தன் காலம் முழுவதும் இவர் ஆற்றிய பணி இது. அந்நாளில் மிகவும் மகத்தான பணி இது. மிகவும் தாழ்த்தப் பட்டவர்கள் வசிக்கும் தெருக்களில் காலடி எடுத்து வைப்பதே, மிகவும் பாபகரமான செயலாய் கருதப்பட்ட காலத்தில், சிறிதும் தயங்காது, தொடர்ந்து, அப்பகுதி மக்களுக்காகப் பாடுபட்டவர்.

## கரந்தை காந்தி
காந்தியின் வாழ்விலும், தோற்றத்திலும் மாற்றத்தைக் கொடுத்த ஊர் மதுரை. மேல் அங்கியைக் கழற்றி எறிந்துவிட்டு, அரை ஆடை உடுத்தி, ஆண்டியின் கோலத்திற்கு மாறியது மதுரையில்தான்.
மதுரையில் காந்தி, தன் மேலாடையைத் துறந்ததும், கரந்தையில் சாம்பசிவமும் தன் மேலாடையைத் துறந்தார். இறுதி வரை இடுப்பில் ஒரு வேட்டி, மேலே ஒரு சிறு துண்டு. இதுவே இவரது உடையாகிப் போனது.

கரந்தையிலும், தஞ்சையின் பிற பகுதிகளிலும், நாள்தோறும் ஒரு பகுதியில், சிறு கூட்டம் ஒன்றினைக் கூட்டி, வெள்ளையனே வெளியேறு என வீர முழக்கமிடுவார். இதனாலேயே கரந்தையில் ஆறு மாதம், சிறையில் ஆறுமாதம் என இவர்தம் வாழ்வு கழிந்தது. சாம்பசிவம் என்னும் இவர்தம் இயற்பெயரும் மெல்ல மறைந்து, கரந்தை காந்தி என்னும் பெயரே, இவர்தம் பெயராக நிலைத்தது.

## கரந்தைத் தமிழ்ச் சங்கப் பணி
கரந்தைத் தமிழ்ச் சங்கத்தின் முதற்றலைவராய் முப்பதாண்டுகள் ஒப்பிலாப் பணியாற்றிய, தமிழவேள் உமாமகேசுவரனாரின், மைத்துனர் இவர். கரந்தைத் தமிழ்ச் சங்க வளாகத்தில், தமிழ் பெருமன்றத்தையும், சங்க வளாகத்திற்கும், விளையாட்டுத்திடலுக்கும் இடையே ஓடும் வடவாற்றினைக் கடந்திட, ஒரு அழகிய தொங்கு பாலத்தையும் அமைத்தவர் இவர்.

## மேற்கோள்கள்
 

பகுப்பு:இந்திய சமூகவியலாளர்கள்
பளிங்கு அரண்மனை (கொல்கத்தா)

**பளிங்கு அரண்மனை** *(Marble Palace)* இந்தியாவின் வடக்கு கொல்கத்தாவில் அமைந்துள்ள ஒரு சிறப்பு வாய்ந்த அரண்மனையாகும். 46, முக்தாரம் பாபு தெரு, கொல்கத்தா, 700007 என்பது இந்த அரண்மையின் முகவரியாகும். 19 ஆம் நூற்றாண்டைச் சேர்ந்த இந்த அழகியக்கட்டிடம் சிறந்த முறையில் பராமரிக்கப்பட்டு வருகிறது. பளிங்கு சுவர்கள், தரைகள், சிற்பங்கள் போன்றவற்றுக்கு பெயர் பெற்ற அரண்மனையாக இருப்பதால் இப்பெயர் வைக்கப்பட்டுள்ளது.
## வரலாறு

1835 ஆம் ஆண்டில் ராச ராசேந்திர முல்லிக் இந்த அரண்மையைக் கட்டினார். பல அழகிய மேற்கத்திய சிற்பங்கள், விக்டோரியன் மரச்சாமான்களைக் கொண்ட துண்டுகள் மற்றும் ஐரோப்பிய மற்றும் இந்திய கலைஞர்களின் ஓவியங்கள் இங்கு இடம் பெற்றுள்ளன
பெரிய சரவிளக்குகள், கடிகாரங்கள், அரசர்கள் மற்றும் அரசிகளின் மார்பளவு சிலைகள் அரண்மனையின் நடைக்கூடத்தை அலங்கரிக்கின்றன. பளிங்கு அரண்மனையில் பளிங்கு சுவர்களும் தரையும் சிறப்பு வாய்ந்தவையாகும். தொல் பழம்பொருட்கள், பீட்டர் பவுல் ரூபன்சு வரைந்த ஓவியங்கள், நுண்ணிய பளிங்கு சிலைகள், கூரையிடும் கண்ணாடிகள் மற்றும் அரிய பறவைகளின் சேகரிப்புகள்  ஆகியனவற்றால் இந்த அரண்மனை பிரபலமானதாக கருதப்படுகிறது. அழகிய மேற்கத்திய சிற்பங்கள், விக்டோரியன் மரச்சாமான்களைக் கொண்ட துண்டுகள் மற்றும் ஐரோப்பிய மற்றும் இந்திய கலைஞர்களின் ஓவியங்கள் இங்கு இடம் பெற்றுள்ளன. பெரிய சரவிளக்குகள், கடிகாரங்கள், அரசர்கள் மற்றும் அரசிகளின் மார்பளவு சிலைகள் அரண்மனையின் நடைக்கூடத்தை அலங்கரிக்கின்றன. 
 
பளிங்கு அரண்மனையில் பளிங்கு சுவர்களும் தரையும் சிறப்பு வாய்ந்தவையாகும். தொல் பழம்பொருட்கள், பீட்டர் பவுல் ரூபன்சு வரைந்த ஓவியங்கள், நுண்ணிய பளிங்கு சிலைகள், கூரையிடும் கண்ணாடிகள் மற்றும் அரிய பறவைகளின் சேகரிப்புகள்  ஆகியனவற்றால் இந்த அரண்மனை பிரபலமானதாக கருதப்படுகிறது.பளிக்கு அரண்மனையில் இன்னும் கூட சிலர் வசிக்கின்றனர். அரண்மனைக்குள் பிரவேசிப்பது  கட்டுப்படுத்தப்பட்டுள்ளது. அரசாங்க சுற்றுலா அலுவலகத்திலிருந்து அனுமதி பெறப்பட்ட பின்னரே உள்ளே செல்ல முடியும். 

## விலங்கியல் பூங்கா

அரண்மனைக்கு அருகில் ஒரு விலங்கியல் பூங்கா அமைந்திருக்கிறது. இந்த பளிங்கு அரண்மனை  மிருகக்காட்சி சாலையே இந்தியாவில் அமைக்கப்பட்ட முதலாவது விலங்கியல் பூங்காவாகும். இப்பூங்காவும்  ராச ராசேந்திர  முல்லிக்கினால் அமைக்கப்பட்டதாகும். முக்கியமாக மயில்கள், பழந்திண்ணிப் பறவைகள், நாரைகள் மற்றும் கொக்குகள் முதலான பறவைகள் வாழுமிடமாக இவ்விடம் காணப்படுகிறது.

## மேற்கோள்கள்

பகுப்பு:மேற்கு வங்க அரண்மனைகள்
உலகளாவிய அணுசக்தி கூட்டாண்மை மையம்

**உலகளாவிய அணுசக்தி கூட்டாண்மை மையம்***(Global Centre for Nuclear Energy Partnership)* இந்தியாவிலுள்ள அரியானா மாநிலத்தின் பகதுர்கர் பகுதியில் அமைந்துள்ளது. அணுசக்தி பங்களிப்பிற்காக நிறுவப்பட்ட உலகின் முதலாவது கூட்டாண்மை மையம் என்ற பெருமை இதற்கு உண்டு. அனைத்துலக அணுசக்தி வல்லுநர்கள் இம்மையத்தில் அணு சக்தி தொடர்பான பல்வேறு தலைப்புகளில் கலந்துரையாடல்கள் மற்றும் விவாதங்களில் ஈடுபடுகின்றனர். அணு உலைகளில் புதுமை,  அணு எரிபொருள் சுழற்சியை மேம்படுத்துதல், இயல்புக்கு மீறிய பெருக்கத்தை எதிர்க்கும் அணு உலைகள், பாதுகாப்புத் தொழில்நுட்பங்கள் மற்றும் கதிர்வீச்சு வெளிப்பாட்டின் விளைவுகள் போன்றவை இங்கு ஆய்வு செய்யப்படுகின்றன
 
## மேற்கோள்கள்
.

பகுப்பு:இந்தியாவில் அணுசக்தி
இசுலாமிய நாட்டுப்புறக்கதைப் பாடல்கள்

இசுலாமிய நாட்டுப்புறக்கதைப் பாடல் நான்கு வகைப்படும்.அவை,படைப்-போர்,கிஸ்ஸா, மஸ்- அலா, நாமா.
## படைப் போர் இலக்கியம்
இது இசுலாமிய நெறியுடன் தொடர்புடைய போர்ச் செய்திகளைப் பற்றிக் கூறும் இலக்கியம். இதனுள் காப்பு,வாழ்த்து,தூது, சொற்போர், ஒப்பாரி ஆகிய உறுப்புகள் அமையப்பெற்றுள்ளன.
## நூல்கள்
* ஐந்து படைப்போர்- அசனிப்புலவர்
* செய்தத்துப் படைப்போர்- குனுசு முசுப்புலவர்
* ஹீசைன் படைப்போர்- குனுசு முசுப்புலவர்
* சையித்துப் படைப்போர்
* இவுசுல்கூல் படைப்போர்
### கிஸ்ஸா இலக்கியங்கள்
கிஸ்ஸா எனும் சொல்லுக்குச்,சொல்லுதல் என்று பொருள்.இது கஸஸ் எனும் அரபுச் சொல்லில் இருந்து வந்தது.கதைக் கூறும் போக்கினை உடைய நூல்வகை இது.
### நூல்கள்
* யூசுபு நபி கிஸ்ஸா- மாதறு சாகிபு
* செய்தூன் கிஸ்ஸா- அப்துல் காதர் சாகிபு
* பீவி மரிமுடைய கிஸ்ஸா
## மஸ்- அலா இலக்கியம்
விடுகதை அமைப்பினை உடைய நூல்வகை இலக்கியம் இது.இஸ்லாம் தொடர்பான கேள்விகளையும், விடைகளையும் கொண்ட இலக்கிய வகையே இது.

## நூல்கள்
* ஆயிரமஸ் அலா- வண்ணப்பரிமளப் புலவர்
* வெள்ளாட்டி மஸ்அலா- அப்துல்காதிறு லெப்பை
* நூறு மஸ்அலா.
## நாமா இலக்கியம்
இது பாரசீகச் செல்வாக்கால் தமிழில் வந்த புத்திலக்கியம்.*நாமே* என்ற பாரசீகச் சொல் நாமா என மருவி வழங்குகிறது.கதை,வரலாறு,நூல்,எனப் பல பொருள்களை இச்சொல் குறிக்கிறது.

## நூல்கள்
* மிகுறாசு நாமா- நபியைப் பற்றியது.
* அலி நாமா- நபியின் மருமகன் பற்றியது
* மிர்ராஜீ நாமா- மதாறு சாகிபு புலவர்
* நூறு நாமா- செய்யது அகமது.                                                            
## உசாத்துணை
                                                       
1) மு.சாயபு மரைக்காயர்," இஸ்ஸாம் வளர்த்த தமிழ்" இஸ்லாமியத் தமிழ் இலக்கியக் கழகம் வெளியீடு -1998

2) முனைவர் பாக்கியமேரி," வகைமை நோக்கில் தமிழ் இலக்கிய வரலாறு "- நியூ செஞ்சுரி புக் ஹவுஸ் 2008.

பகுப்பு:இசுலாமியத் தமிழ் இலக்கியம்
பகுப்பு:நாட்டுப்புறக் கதைகள்
2017 சிச்சுவான் நிலச்சரிவு

தென்மேற்குச் சீனாவின் சிச்சுவான் பகுதியில் ஏற்பட்ட நிலச்சரிவின் காரணமாய் 100 -க்கும் மேற்பட்டோர் மண்ணில் புதையுண்டனர். 24 ஜூன் 2017 அன்று அதிகாலை 6:00 மணியளவில் நிகழ்ந்த இந்நிலச்சரிவில்  மலையின் ஒரு பகுதி சரிந்து விழுந்து *ஸின்மோ* (Xinmo) கிராமத்தின் 40 வீடுகள் அழிந்தன. இந்நிலச்சரிவில் 30 இலட்சம் கன மீட்டர் அளவுள்ள மண் மற்றும் பாறை சரிந்து விழுந்தது .

## மேற்கோள்கள்

பகுப்பு:2017 இல் நிலச்சரிவுகள்
பகுப்பு:சீனாவில் இயற்கை அழிவுகள்
நகித் டூபியா

**நகித் டூபியா** (Nahid Toubia 1951) சூடான் மருத்துவர் மற்றும் பெண்கள் உரிமைகளுக்காகப் போராடுபவர் ஆவார். பெண் உறுப்பு சிதைப்பு என்னும் வழக்கத்தை எதிர்த்து நூல்கள் எழுதிப் பரப்புரை செய்து வருபவர். ஆப்பிரிக்கா மற்றும் மத்திய தரைக்கடல் நாடுகளில் பெண்களின் நலனுக்காகவும் சமத்துவத்துக்காகவும் பல நூல்களைத்  தனியாக எழுதியும் பிறருடன் சேர்ந்தும் எழுதியுள்ளார்.
## படிப்பு

சூடானில் கார்தம் என்ற ஊரில் பிறந்த டூபியா எகிப்தில் மருத்துவம் பயின்றார்.1981 இல் இங்கிலாந்தில் அறுவை மருத்துவர் பயிற்சி பெற்று எம்பில் மற்றும் ஆய்வுப் பட்டங்களைப் பெற்றார்.
சூடானில் முதல் பெண் அறுவை மருத்துவர் இவரே. ராயல் கல்லூரியில் மதிப்புமிகு உறுப்பினர் ஆனார்.

## பணிகளும் பதவிகளும்

கொலம்பியா பல்கலைக்கழகத்தில் பொதுநலத் துறையில் இணைப் பேராசிரியராக உள்ளார். ஐக்கிய நாட்டு சபையின் உறுப்பு அமைப்புகளான யூனிசெப், உலக சுகாதார அமைப்பு, யூஎன்டிபி ஆகியவற்றில் ஆலோசனைக்குழுக்களில் உறுப்பினராக உள்ளார்.

ரெயின்போ என்ற ஓர் அமைப்பைத் தொடங்கி அதன் இயக்குநராக உள்ளார். இந்த அமைப்பு பெண்களின் உடல் நலத்தைப் பற்றிய ஆய்வுகள் செய்யவும் தீர்வுகள் காணவும் செயல்படுகிறது. பெண்கள் உரிமைகள் பாதுகாப்பு, கண்காணிப்பு அமைப்பில் துணைத் தலைவர் பொறுப்பிலும் உள்ளார்.

## சான்றாவணம்

பகுப்பு:பெண்ணிய எழுத்தாளர்கள்
பகுப்பு:1951 பிறப்புகள்
பாவ்லி வினை

**பாவ்லி வினை** *(Pauly reaction)* என்பது புரதங்களில் டைரோசின் அல்லது இசுட்டிடின் இருக்கின்றதா என்பதைக் கண்டறிய உதவும் ஒரு வேதிச் சோதனையாகும். இச்சோதனையை முதன் முதலில் கண்டறிந்த செருமானிய வேதியில் அறிஞர்  எர்மான் பாவ்லி பெயரால் இவ்வினை அழைக்கப்படுகிறது.. டைரோசின் அல்லது இசுட்டிடினைக் கொண்டுள்ள புரதங்கள், ஈரசோனிய சல்பானிலிக் அமிலத்துடன் காரச்சூழலில் வினைபுரிந்து இணை வினை மூலமாக சிவப்பு நிறம் தோன்றுகிறது .

## மேற்கோள்கள்

பகுப்பு:புரத வழிமுறைகள்
பகுப்பு:வேதியியல் பரிசோதனைகள்
பகுப்பு:பகுப்பாய்வு வேதியியல்
சாம்ப அரசு

சம்பா அரசு, வியட்நாமின் அனாம்(மத்திய வியட்நாம்) மற்றும் கோகொச்சின்(தென் வியட்நாம்) பகுதியில் அரசாண்ட தமிழர் வழி வந்த அரச வம்சம் ஆகும்.சாம்ப அரசு கடல் சார்ந்த அரசாகும்.சாம்ப மக்கள் வாணிபம் மூலம் தமிழகத்தில் இருந்து சென்றவர்கள். இவர்கள் முதல் நூற்றாண்டு முதல் பதினான்காம் நூற்றாண்டு வரை அரசாண்டனர்.இவர்கள் சீனர்களுடண் வாணிப உறவு கொண்டு இருந்தனர்.சீன அரசு பல முறை படையெடுத்தும் உள்ளது.

## தொடக்கம்
சாம்ப அரசு ஆதியில் நாக இன மக்களால் ஆளப்பட்டு வந்தது. மாறன் என்ற பாண்டிய இளவரசன் நாக இளவரசியை மணந்து முதல் சாம்ப அரசர் ஆனான்.ஆரம்பத்தில் கம்போசத்தின் புன்னன் அரசுடண் கொண்ட நட்பால் இந்திய கலாச்சாரம் பரவியது.
## வரலாறு
பத்ரவர்மன கிபி300ல் ஏற்ப்பட்ட சீன ஆதிக்கத்தை கிபி 380ல் அகற்றி மீண்டும் சாம்ப அரசை நிறுவினார்.இவர் தலைநகராக சிம்மபுரியை உருவாக்கினார்.பத்ரவர்மன சிம்மபுரியில் சிவாலயம்(மீசோன் ஆலயம்) எழுப்பி அங்குள்ள சிவனுக்கு பத்ரேஸ்வரர் என பெயரிட்டான். கிபி 420ல் மனோரதவர்மன் காலத்தில் மீண்டும் சீன ஆதிக்கம் ஏற்ப்பட்டது இதை கிபி 510ல் தேவவர்மன் நீக்கினார்.
பகுப்பு:வியட்நாம் வரலாறு
புலிச்சுறா

**புலிச்சுறா** (*Galeocerdo cuvier*) என்பது கடலில் வாழக்கூடிய மீன் இனங்களில் ஒன்றாகும். *கலியோசெர்தோ* (வழுவன்சுறா) குடும்பத்தில் எஞ்சியிருக்கக்கூடிய ஒரே சுறா இனம் இதுவாகும். பொதுவாக “*கடல் புலி*” என்று அழைக்கப்படுகிறது. ஒப்பீட்டளவில் பெரிய கொன்றுண்ணிகளான இவற்றில், பெண் புலிச்சுறாக்கள் ஐந்து (5) மீட்டர் (16 அடி 5 அங்குலம்) நீளம் வரை வளரக்கூடியவை. பொதுவாக இவை மிதவெப்பமண்டலம் மற்றும் வெப்ப மண்டல நீரில், குறிப்பாக மத்திய பசுபிக் தீவுகளைச் சுற்றியுள்ள பகுதிகளில் காணப்படுகின்றன. இதன் உடலில் காணப்படும் ஆழ்ந்த கோடுகள் புலியின் தோலினை ஒத்திருப்பதால் இது *புலிச்சுறா* என அழைக்கப்படுகிறது. இந்த ஆழ்கோடுகள் சுறா முதிர்ச்சியடைந்த பின் மங்கி விடுகின்றன.

## உணவு முறை
புலிச்சுறாக்கள் பெரும்பாலும் இரவுநேரத்தில் தனித்து வேட்டையாடுகின்றன. மற்ற வகைச் சுறாக்களைக் காட்டிலும் பரவலான உணவு வகைகளைக் கொண்டுள்ளன. ஓடுடைய கணுக்காலிகள், மீன்கள், சீல்கள், பறவைகள், பீலிக்கணவாய்கள், ஆமைகள், கடற்பாம்புகள், ஓங்கில்கள், இன்னும் பிற சிறிய சுறாக்கள் எனப் பல கடல்வாழ் உயிரினங்களை உணவாக்கி கொள்கின்றன. அதுமட்டுமல்லாமல் மனிதனால் உருவாக்கப்பட்ட உண்ணவியலாத செயற்கைப் பொருட்களான வண்டிச் சக்கரத்திலுள்ள உருளிப்பட்டை உள்ளிட்ட குப்பைப் பொருட்களையும் கடித்து உண்டு விடுகின்றன. எனவே இவற்றுக்குக் *குப்பைத்தின்னி* என்ற பெயரும் உள்ளது. இவை உணவுச் சங்கிலியில் முதன்மையான இடத்தில் இருந்தாலும், சில வேளைகளில் கொலைகாரத் திமிங்கலங்களால் உணவாகக் கொள்ளப்படுவதும் உண்டு. சீனா மற்றும் தென்கிழக்காசியாவில் அருந்தப்படும் சுறாத் துடுப்பு வடிச்சாறு தயாரிக்கப் பயன்படும் இவற்றின் துடுப்புகளுக்காகப் பெருமளவில் வேட்டையாடப்படுகின்றன. இவை அச்சுறு நிலையை அண்மித்த இனம் என்று வகைப்படுத்தப்பட்டுள்ளன.

மனிதர்களுக்கு எதிரான பதிவுசெய்யப்பட்ட ஆபத்தான தாக்குதல்களில் வெள்ளைச் சுறாக்களுக்கு அடுத்தபடியாக இவை இரண்டாவது இடத்தில் உள்ளன. ஆனாலும், இவ்வகை நிகழ்வுகள் அரிதாகவே நிகழ்கின்றன.

## உள்ளமைப்பியல்
### பற்கள்

புலிச்சுறாவில், இரையைப் பற்றிக்கொள்ள கூரான கீழ்வரிசைப் பற்களும், இரையின் சதைகளைக் கிழிக்க முக்கோண வடிவ அரம்ப முனை மேல் வரிசைப் பற்களும் காணப்படுகின்றன.

Galeocerdo cuvier jaws.jpg|புலிச்சுறாவின் தாடை
Galeocerdo cuvier jaws2.jpg|விரிந்த நிலையில்
Galeocerdo cuvier upper teeth.jpg|மேல் பற்கள்
Galeocerdo cuvier lower teeth.jpg|கீழ் பற்கள்


## மேற்கோள்கள்

பகுப்பு:சுறாக்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ஒலியியல் சிதறல்

**ஒலியியல் சிதறல்** *(Acoustic dispersion)* என்பது ஒரு பொருளின் வழியாக ஒலி செல்லும்போது அதன் உட்கூறுகளாக உள்ள அதிர்வெண்களைப் பிரிக்கும் ஓர் ஒலி அலை நிகழ்வு ஆகும். ஒலி அலையினுடைய கட்டத் திசைவேகமானது அதிர்வெண்ணின் செயல்பாடாகக் கருதப்படுகிறது. எனவே, கதிர்வீச்சு அலைகள் ஒரு குறிப்பிட்ட ஊடகம் வழியாக கடந்து செல்லும் போது பிரிக்கப்படும் உட்கூறு அலைவரிசைகளின்   கட்டத் திசை வேக மாற்றங்களின் விகிதத்தைக் கொண்டு அளவிடப்படுகிறது .

ஒலியியல் சிதறலை தீர்மானிக்க பரவலாக பயன்படுத்தப்படுவது அகலக்கற்றை பரிமாற்றம் எனப்படும் முறையாகும். இந்த நுட்பமானது  முதலில் 1978 ஆம் ஆண்டில்  அறிமுகப்படுத்தப்பட்டு, இதே ஆண்டில் உலோகங்களில் ஒலியியல் சிதறல் பற்றிய ஆய்வுகளும் மேற் கொள்ளப்பட்டன. 1986 இல் இப்பாக்சி பிசின்களிலும், 1993 இல் காகிதப் பொருட்களிலும், 1998 இல் மீயொலி மாறுபாடு முகவர்களிலும் தீவிரமாக ஆராயப்பட்டன. 1990 மற்றும் 1993 ஆம் ஆண்டுகளில் ஒலியியல் அலைகளுக்கும் கிரமர்கள்-கிரோனிக் உறவை இம்முறை உறுதி செய்கிறது .

இம்முறையினைப் பயன்படுத்துவதற்கு ஒலியியல் சிதைவுக்கான அளவீடுகள் அவசியமாகின்றன. இவற்றைப் பெறுவதற்காக ஒரு அடையாளத்  திசைவேகத்தின் அளவீடுகள் தேவை. பொதுவாக இதற்காக தண்ணீரில் ஒலியின் திசைவேகம் அடையாளத் திசைவேகமாக எடுத்துக் கொள்ளப்படுகிறது. மாதிரியின் தடிமன் மற்றும் இரண்டு பரிமாற்ற மீயொலித் துடிப்புகளின் கட்ட நிறமாலை ஆகியவை நிர்ணயிக்கின்றன 

## மேற்கோள்கள்
.

பகுப்பு:ஒலியியல்
அடுக்கு குளம்

**அடுக்கு குளம்** (*Cascade Pond*) என்பது ஐக்கிய அமெரிக்க நாட்டின்  *நியூயார்க்  நீல மலை ஏரிக்கு* தெற்கே அமைந்துள்ள ஒரு நீர்நிலை ஆகும். இந்த ஏரியில் புரூக் ட்ரௌட்  மற்றும் கருப்பு எருதுதலை போன்ற மீன் வகைகள் காணப்படுகின்றன.  இக்குளத்திற்கு போக டூரன்ட்  ஏரியில் இருந்து கிழக்குக் கரை வழியாக வர வழியுள்ளது. படகு சவாரி இந்த குளத்தில் தடை செய்யப்பட்டுள்ளது.

## குறிப்புகள்

பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:ஐக்கிய அமெரிக்க புவியியல்
மொட்டு

**மொட்டு** (*bud*) என்பது தாவரத்தின் முக்கியமான பகுதியாகும். மொட்டானது இலைக்கோணத்திலோ அல்லது தண்டின் நுனியிலோ தோன்றும் வளர்ச்சியடையாத கருத்தண்டு ஆகும். ஒருமுறை உருவாகிய மொட்டு சில நாட்களுக்கு பின்னர் செயலற்ற நிலைமையிலிருந்து தண்டுத் தொகுதியாக வளர்ச்சியடையக்கூடும். மொட்டுகளானது சிறப்பு வளர்ச்சி பெற்று மலர்களின் உருவாக்கத்திலோ அல்லது பொதுவான தண்டு உருவாக்கத்திலோ பங்கு வகிக்கிறது. விலங்கியலில் மொட்டு என்ற சொல் விலங்கின் உடல இனப்பெருக்கத்திற்காக தோன்றும் புதிய தனி உயிரிகளை தோற்றுவிக்கும் அமைப்பைக் குறிக்கப் பயன்படுத்தப்படுகிறது.

## மொட்டுகளின் வகைகள்
தாவரங்களை அடையாளம் காண்பதில் மொட்டுகள் பெரும் பங்கு வகிக்கின்றன. குறிப்பாக குளிர்காலங்களில் இலைகள் உதிர்ந்த பின்னர் மொட்டுகள் உண்டாகும்.. மொட்டுகளை அது உருவாகும் இடம், நிலை, அமைப்பு, மற்றும் செயல்பாடு ஆகியவற்றை வைத்து வகைப்படுத்தப்படுகிறது.

### உருவாகும் இடத்தைப் பொருத்து வகைப்பாடு

மொட்டுகள் உருவாகும் இடத்தைப் பொருத்து மூன்று வகையாகப் பிரிக்கப்படுகிறது. அவை
* நுனி மொட்டு - தண்டின் நுனியில் உருவாகும் மொட்டு
* கோண மொட்டு - இலைக்கோணத்தில் உருவாகும் மொட்டு
* வேற்றிடத்து மொட்டு - வேர் அல்லது இடம் மாறி உருவாகும் மொட்டுகள்

## மேற்கோள்கள்

பகுப்பு:தாவர அமைப்பியல்
பகுப்பு:தாவர உடற்கூற்றியல்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
டேவிட் லவ்லாக்

**டேவிட் லவ்லாக்** (*David Lovelock*, பிறப்பு: 1938) என்பவர் ஓர் இங்கிலாந்து இயற்பியலாளரும் கணிதவியலாளரும் ஆவார். இவர் லவ்லாக்கின் தேற்றம், மற்றும் ஈர்ப்பியல் சார்ந்த லவ்லாக்கின் கொள்கை ஆகியவற்றின் மூலம் அறியப்படுகிறார்.

## மேற்கோள்கள்

## நூல்கள்
*

## வெளி இணைப்புகள்
*
* David Lovelock Personal Home Page

பகுப்பு:1938 பிறப்புகள்
பகுப்பு:பிரித்தானியக் கணிதவியலாளர்கள்
பகுப்பு:பிரித்தானிய இயற்பியலாளர்கள்
பகுப்பு:சார்பியல் கோட்பாட்டாளர்கள்
பகுப்பு:வாழும் மக்கள்
பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
சம்பி காத்

**சம்பி காத்** (*Chambi Khad*) என்பது இந்தியாவின் இமாச்சல பிரதேச மாநிலத்தில் ஓடும் ஓர் ஆறு ஆகும். இது நாட்டின் தலைநகரான புது தில்லியில் இருந்து 400 கிலோ மீட்டர் தொலைவில் உள்ளது. சம்பி காத் சிந்து நதியின் கிளை ஆறு ஆகும். 

## மேற்கோள்கள்




பகுப்பு:இமாச்சலப் பிரதேச ஆறுகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
குடும்ப மருத்துவர்

**குடும்ப மருத்துவர்** (family doctors/family physicians) அல்லது பொதுநல மருத்துவர்கள் (general practitioners) என்பவர்கள் ஒரு காலத்தில் பெரும்பான்மையாக இருந்த ஒரு மருத்துவப் பிரிவினராவர். இவர் ஒரு குடும்ப உறுப்பினர் அனைவருக்கும் பொதுவான மருத்துவராக நீண்ட காலமாக இருப்பார், மருத்துவம் பெற வரும் குடும்ப உறுப்பினர்கள் ஏறக்குறைய அனைவரைப் பற்றியும் ஒரளவு அறிந்தவராக இருப்பார். அதனால், அவர்கள் நோய்வாய்ப்படும்போது அவர்களுக்கு எது ஒவ்வாமை, என்ன பிரச்னை என முன் உணர்ந்து சிகிச்சை தருவார்.  நடமாட இயலாதவர்களின் வீட்டுக்கே வந்து மருத்துவம் பார்ப்பார்.

குடும்ப மருத்துவர்கள் என்பவர்கள் பொதுவாக எம்.பி.பி.எஸ். பட்டம் பெற்றவர்களாகவும், சிலர் கூடுதலாக சில பட்டயங்கள், சான்றிதழ்களையும் பெற்றிருப்பவர்களாக இருப்பார்கள். இவர்கள் பெரும்பாலும் அரசு ஆரம்ப சுகாதார நிலையங்களிலும், சிலர் தனியார் மருத்துவ மையங்களிலும் பணிபுரிவார்கள். இவர்கள் ஏறக்குறைய எல்லா நோய்களைப் பற்றியும் பொதுவான பயிற்சி பெற்றவர்கள். எனவே, பெரும்பான்மையான நோய்களைப் பற்றி அறிந்தவர்கள். ஆனால், எந்த ஒரு குறிப்பிட்ட துணை மருத்துவத் துறையிலும் சிறப்பு பயிற்சி பெற்றிருக்க மாட்டார்கள்.  சாதாரண நோய்களை அடையாளம் கண்டு குணப்படுத்துவதும் பெரிய நோய்களை அடையாளம் கண்டு அவர்களை சிறப்பு மருத்துவர்களிடம் அனுப்பி வைப்பதுமே இவர்களுடைய முக்கியப் பணி.
## மேற்கோள்கள்

பகுப்பு:மருத்துவச் சிறப்புத் துறைகள்
கடல்சார் தாவரவியல்

300px|thumb|வலது|கடல் தாவரம்

**கடல்சார் தாவரவியல்** *(Marine botany)* என்பது பெருங்கடல்களின் கடலோர மேலீடான ஒளிநுழைவு நீர்மண்டலம், ஓத இடைப் பகுதிகள், கடற்கரையோர சதுப்புநிலங்கள், கழிமுகங்களில் உள்ள உப்புத்தன்மையுள்ள நீரில் வளரும் தாவரங்கள், பாசிகளைப் பற்றி அறிய உதவும் அறிவியலாகும்.
இது கடல்சார் உயிரியல், தாவரவியலின் ஒரு பிரிவாகும்.

## கடல் தாவர வகைப்பாடு
உயிரிக் குழுக்கள் ஐந்து உலகங்களாகப் பகுக்கப்படுகின்றன: ஒருகல உயிரிகள், முகிழுயிரிகள், தாவரங்கள், பூஞ்சைகள், விலங்குகள்.

## கடல்சார் சூழலியல்
கடல்சார் சூழலியல், கடல்சார் தாவரவியல் கீழ்வரும் புலங்களை உள்ளடக்கியுள்ளது:
* கடலாழ மண்டலம்
* பவளப் பாறைகள்
* அலையாத்தித் தாவரங்கள்
* உவர்ச் சதுப்புநிலம்
* கடற்பாசிக் காடுகள்
* கடல் புற்கள்
* கடல் களைச்செடிகள்
* தாவர மிதவை உயிரிகள்

## மேற்கோள்கள்

## வெளியிணைப்புகள்

பகுப்பு:தாவரவியல்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
யூதமீன் பள்ளத்தீவு

**யூதமீன் பள்ளத்தீவு**, யூதமீன் மணற்திட்டு, ஜியூபிஷ் கேய் *(Jewfish Cay)* அல்லது **தேன்சிட்டு மணற்திட்டு** என்பது பகாமாசு நாட்டில் எசூமா மாவட்டத்தில் கல்மர்சு மணற்திட்டுக்கும் போவ் மணற்திட்டுக்கும் அருகிலிருக்கும் ஒரு தாழ்வான தீவு ஆகும். இந்தத் தீவில் கப்பல்கள் நங்கூரமிட தளம் உள்ளது. தனியாருக்குச் சொந்தமான இந்தத் தீவில் டப்டுசு பல்கலைகழகத்துடன் (Tufts University) தொடர்புடைய  கடல்சார் உயிரியல் ஆராய்ச்சி மையம் அமைந்துள்ளது.

## மேற்கோள்கள்

பகுப்பு:பகாமாசிலுள்ள தீவுகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
முப்பரிமாண அச்சாக்கக் கட்டுமானம்

**முப்பரிமாண அச்சாக்கக் கட்டுமானம் ** (Construction 3D printing) என்பது கட்டடங்கள் அல்லது கட்டுமானப் பொருள்களை உருவாக்குவதற்கு ஒரு அடிப்படை வழிமுறையாக முப்பரிமான அச்சிடுதலைப் பயன்படுத்தும் பல்வேறு தொழில்நுட்பங்களை குறிக்கிறது.   2011 ஆம் ஆண்டில் ஜேம்ஸ் பி கார்டினரால் இந்த சொல் முதலில் அறிமுகப்படுத்தப்பட்டது. 

கட்டுமானத் துறையில்  பயன்படுத்தப்படும் பல்வேறு முப்பரிமாண அச்சிடும் முறைகள் உள்ளன, இவை பின்வரும் முக்கிய முறைகள்:   வெளிப்புறம் (கான்கிரீட் / சிமெண்ட், மெழுகு, நுரை, பாலிமர்ஸ்), தூள் பிணைப்பு (பாலிமர் பிணைப்பு, ரிக்ராடிக் பிணைப்பு, வெப்பமாக்கல்) மற்றும் சேர்க்கை பற்றவைப்பு பொன்றவை ஆகும். கட்டுமான அளவிலான முப்பரிமாண அச்சாக்கம் தனியார், வணிக, தொழில்துறை மற்றும் பொதுத் துறைகளில் உள்ள பலவிதமான பனிகளைக் கொண்டிருக்கின்றன. இதில் உள்ள சிறப்பு கூறுகள் என்றால் விரைவான கட்டுமானம், குறைந்த தொழிலாளர் தேவை, மிகவும் சிக்கலான மற்றும் / அல்லது துல்லியமான பணி, மிகுந்த ஒருங்கிணைந்த செயல்பாடு மற்றும் மூலப்பொருள் வீணாகாத சிக்கன முறை ஆகியவை இந்த தொழில்நுட்பங்களின் சிறந்த நன்மைகள்.

சீன நிறுவனம் ஒன்று தயாரித்துள்ள முப்பரிமாண அச்சு, கோப்புகளை அச்சிடுவதைப் போல வீடுகளை உருவாக்கித் தருகிறது. கடைகால் அமைத்த பிறகு, என்ன அளவில், என்ன வடிவத்தில், என்ன உயரத்தில் வீடு வேண்டும் என்பதை ஆட்டோ கேட் (Auto CAD) மென்பொருள் மூலம் வடிவமைத்த பிறகு, அந்த வடிவமைப்புக்கு ஏற்ற வடிவத்தில் முப்பரிமாண அச்சு இயந்திரம் சுவர்களை அமைக்கிறது. உயரமான சுவர்கள், வீடுகளுக்குத் தேவையான மின்சார இணைப்புக்கான வழித்தடங்கள், குடிநீர்க் குழாய்களுக்கான வழித்தடங்கள், நீர் செல்வதற்கான வழித்தடங்கள் போன்ற பயன்பாட்டு சாதனங்களை கட்டுமானத்தின் போதே ஆட்டோ கேட் முறையில் திட்டமிட்டு விடுவதால் சுவர்களை உருவாக்கும்போதே அவை வடிவம் பெற்று விடுகின்றன. இந்த முப்பரிமாண அச்சில் இருந்து வரும் சிமெண்ட் கலவையால், விரைவில் சுவரை கட்டி ஒரே நாளில் கட்டுமானத்தை முடித்துவிடும்.  இதில் குறிப்பிடும்படியான அம்சம் அச்சிலிருந்து வெளியாகும் சிமெண்ட் கலவையானது, அதற்காக தயாரிக்கப்பட்ட சிமெண்ட் ஆகும் இது சில நிமிடங்களிலேயே உலர்ந்து, உறுதியான சுவர்களாகி விடும்.  இதைப் பயன்படுத்தும்போது, நீண்ட நாட்களுக்கு கட்டடங்களைக் கட்ட ஆகும் செலவைவிடக் குறைவான செலவிலேயே கட்டி முடிக்கலாம் என்று சொல்லப்படுகிறது.
## மேற்கோள்கள்

பகுப்பு:முப்பரிமாண அச்சாக்கம்
பகுப்பு:கட்டடத் தொழில்நுட்பம்
சந்தர் குமார்

**சந்தர் குமார்** (*Chander Kumar*), இந்தியாவின் இமாச்சலப் பிரதேச மாநிலத்தைச் சேர்ந்த இந்திய தேசிய காங்கிரஸ் கட்சியின் அரசியல்வாதி ஆவார். 2022ஆம் ஆண்டு நடைபெற்ற இமாச்சலப் பிரதேச மாநிலத்திற்கான சட்டமன்றத் தேர்தலில் ஜவாலி சட்டமன்றத் தொகுதியில் போட்டியிட்டு வெற்றிபெற்றார். தேர்தலின் பின் பதவியேற்ற சுக்விந்தர் சிங் சுக்கு தலைமையிலான அரசில் வேளாண்துறை அமைச்சராக பதவியேற்றார்.

## அரசியல் வரலாறு
குலேர் சட்டமன்றத் தொகுதியிலிருந்து, இமாச்சலப் பிரதேச சட்டமன்றத்திற்கு ஐந்து முறை தேர்ந்தெடுக்கப்பட்டுள்ளார். 2004ஆம் ஆண்டு நடைபெற்ற இந்தியப் பொதுத்தேர்தலில் காங்ரா மக்களவைத் தொகுதியில் போட்டியிட்டு வெற்றிபெற்றார்.

இமாச்சலப் பிரதேச அரசில் வனத்துறை அமைச்சர், வேளாண்துறை அமைச்சர், நீர்ப்பாசனம் மற்றும் பொதுநலத்துறை அமைச்சர் என பல்வேறு பொறுப்புகளை வகித்துள்ளார்.

## மேற்கோள்கள்

பகுப்பு:14வது மக்களவை உறுப்பினர்கள்
பகுப்பு:1944 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:இமாச்சலப் பிரதேச சட்டமன்ற உறுப்பினர்கள்
ச. தங்கவேலு

**ச. தங்கவேலு** (*S. Thangavelu*, பிறப்பு: ஏப்ரல் 15, 1954) ஒரு இந்திய அரசியல்வாதியும், முன்னாள் நாடாளுமன்ற மாநிலங்களவை உறுப்பினரும் ஆவார். இவர் திராவிட முன்னேற்றக் கழக கட்சியைச் சேர்ந்தவராவார். இவர் 1989-இல் முதலமைச்சர் மு. கருணாநிதி அமைச்சரவையில் அமைச்சராகப் பணியாற்றினார்.

## இளமைக் காலம்
இவர் திருநெல்வேலி மாவட்டம் சங்கரன்கோயிலில் ஏப்ரல் 15, 1954ஆம் ஆண்டில் உ. சங்கரமூர்த்தி, காளியம்மாளுக்கு மகனாகப் பிறந்தார். இவர் காந்திநகரில் உள்ள நகராட்சி பள்ளியிலும், பின்னர் சங்கரன்கோயிலில் உள்ள கோமதியம்பாள் அரசு ஆண்கள் உயர்நிலைப் பள்ளியிலும் படிப்பை முடித்தார். பின்னர் பாளையங்கோட்டை, தூய சவேரியார் கல்லூரியில் படித்தார். மதுரையிலுள்ள தமிழ்நாடு வேளாண்மை மற்றும் ஆராய்ச்சிக் கழகத்தில் வேளாண்மை துறையில் இளங்கலைப் படித்தார். பட்டப்படிப்பு முடித்த பின்னர், மாநில வேளாண்துறையில் சேர்ந்து, புதுக்கோட்டை மாவட்டத்தின் கரம்பக்குடியில் உள்ள வேளாண் அலுவலகத்தில் அதிகாரியாக பணியில் சேர்ந்தார்.

## அரசியல் வாழ்க்கை
சங்கரன்கோவில் நகராட்சி துணைத் தலைவராக 1991, மார்ச் 3 வரை பணியாற்றினார். 1989ஆம் ஆண்டு தமிழ்நாடு மாநில சட்டமன்றத் தேர்தலில், சங்கரன்கோவில் தொகுதியில் போட்டியிட்டு பெரும் வித்தியாசத்தில் வெற்றி பெற்றார். தமிழ்நாட்டின் முதலமைச்சர் டாக்டர். மு. கருணாநிதி தனது அமைச்சரவையில், அமைச்சராக பதவி வகித்து 1991 வரை நகர அபிவிருத்தித் திணைக்களம் அமைச்சின் கூடுதல் பொறுப்பாளராக நியமிக்கப்பட்டார். அவரது அமைச்சின் ஆண்டுகளில், குடிசை மாற்று வாரியம், நகர திட்டமிடல் வாரியம், வாடகை கட்டுப்பாட்டு குழு தனது கட்டுப்பாட்டின் கீழ் இருந்தது மற்றும் அவர் மெட்ரோபாலிட்டன் மணிலா மேம்பாட்டு ஆணையத்தின் (MMDA) தலைவராகவும் பணியாற்றினார். அக்டோபர் 25, 1996 அன்று அவர் சங்கரன்கோவில் நகராட்சித் தலைவராக தேர்ந்தெடுக்கப்பட்டார். பின்னர் 2001 ஆம் ஆண்டு சங்கரன்கோவில் நகராட்சித் தலைவராக மீண்டும் தேர்ந்தெடுக்கப்பட்டார். ஏப்ரல் 14, 2006 வரை அவர் தேர்ந்தெடுக்கப்பட்டார். பின்னர் சூன் 10, 2010 அன்று திராவிட முன்னேற்றக் கழகம் மூலம் தமிழகத்திலிருந்து நாடாளுமன்ற உறுப்பினராகத் (மாநிலங்களவை உறுப்பினர்) தேர்ந்தெடுக்கப்பட்டார். 

## மேற்கோள்கள்

பகுப்பு:1954 பிறப்புகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:தமிழக முன்னாள் அமைச்சர்கள்
பகுப்பு:திருநெல்வேலி மாவட்ட மக்கள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
சீகம்பட்டி இராமலிங்கம்

thumb|வலது|சு.இராமலிங்க சுவாமிகள்(சீகம்பட்டியார்)
**சு. இராமலிங்க சுவாமிகள் (சீகம்பட்டியார்)**  சிறந்த சிவ பக்தர். தினமும் சோதிடம் சொல்லுதல்,சைவ சமயச் சொற்பொழிவுகளை நிகழ்த்துதல் ஆகியவற்றையே தவமாகக்கொண்டு வாழ்கின்றவர். சைவ சித்தாந்தம்,திருமுறைகள்,புராணங்கள்,தேவார இசை, சோதிடம் முதலான பல துறைகளிலும் ஆழ்ந்த புலமை பெற்றவர். "சீகம்பட்டியார்", என்றும் "பெரிய சோதிடர்" என்றும்,“குளித்தலையார்” என்றும் அனைவராலும் அழைக்கப்படுகின்றார்.

## வாழ்க்கைக் குறிப்பு
இவரது இயற்பெயர் சு.இராமலிங்கம். தமிழ் நாட்டின் கரூர் மாவட்டம் குளித்தலையில் மேலச்சக்கரக்கோட்டை என்னும் சிற்றூரில் 22.07.1945-இல் ப.சுப்ரமணியத்துக்கும், வீரம்மாள் அம்மையாருக்கும் பிறந்த பத்து பிள்ளைகளில் ஆறாவது மகவாகப் பிறந்தவர். தமிழ் விசுவகர்மா மரபினர். 1971-இல் சமயம், விசேட தீக்கையினையும் 1973-இல் நிருவாண தீக்கையினையும் தேவகோட்டை சிவஸ்ரீ.தத்புருஷ தேசிகரிடம் முறைப்படி பெற்றுக் கொண்டார்.சிவபூசையினை நாள்தோறும் தவறாமல் செய்து வருகின்றார். சு.இராமலிங்க சுவாமிகள் இலட்சுமி என்பவரைத் தனது 29-ஆவது வயதில் திருமணம் புரிந்தார். ஒரு பெண் மகவும் மூன்று ஆண் மகவும் உள்ளனர்.

## இயல், இசை, சோதிடக் கல்வி
இவரது தந்தையார் சோதிடத்தில் வல்லவர்; புராண நாடகங்களில் நடிப்பதிலும் தானே கவி இயற்றுவதிலும் ஆற்றலுடையவர். தந்தையாரே இவருக்குத் தமிழ் நெடுங்கணக்கு,சோதிடம் ஆகியவற்றைக் கற்றுத் தந்தார். கல்வி நிறுவனத்தில் சென்று இவர் எக்கல்வியையும் பயிலவில்லை.  ஏழு வயது முதலாகவே சோதிடம் பார்த்து சொல்லும் ஆற்றல் பெற்றார்.1971 ஆம் ஆண்டுத்க்குப் பிறகு சைவ சமயத்தில் ஈடுபட்டு அதற்காகவே தம் வாழ்வினை அற்பணித்துக் கொண்டவர். பெரிய புராணம்,திருவிளையாடல் புராணம் முதலான புராணங்களையும் பக்தி இலக்கியங்களையும் தாமே அரிதின் முயன்று கற்றுக் கொண்டவர். சைவத் தீக்கை பெற்றது முதலாகச் சைவ சமய புராணங்களைச் சிறப்பாகச் சொற்பொழிவாற்றும் ஆற்றலுடையவராய் விளங்கினார். இவர்  ஐந்தாயிரத்திற்கு மேற்பட்ட பாடல்களை மனப்பாடமாகச் செய்துள்ளார்.

## சொற்பொழிவு ஆற்றல்
இவர் சொற்பொழிவு செய்யும் பொழுது திருப்புகழ், தேவாரம், திருவாசகம் முதலான தோத்திரப்பாக்களை இன்னிசையுடன் பாடுவார். எந்தக் குறிப்புமின்றி மூன்று மணி நேரத்திற்கு மேல் சொற்பொழிவு செய்வார். 25-ஆம்  அகவையிலிருந்து புராணச்  சொற்பொழிவுகள் செய்யத் தொடங்கினார். அவருடைய சொற்பொழிவுகள் பெரும்பாலும் பேச்சு வழக்கை ஒட்டியே அமைந்திருந்த காரணத்தால், எளிய மக்களது உள்ளம் கவர்ந்தவராக விளங்குகிறார். அவரது "ஆன்மிக மொழி"  எளிய மக்களுக்கும் புரியும் விதமாக வேதாந்த உண்மைகளையும் சிந்தாந்தக் கருத்துகளையும் கூறுவார். இராமலிங்க சுவாமிகள் சைவ சித்தாந்தத்திலும் பெரும்புலமை பெற்றவர்.அவருடைய சொற்பொழிவுகள் எளிய முறையில் இருக்கும். இடையிடையே குட்டிக் கதைகள் வரும். நகைச்சுவையும் நடைமுறைச் செய்திகளையும் நயம்படச் சொல்வதும் இவருக்குரிய சிறப்பியல்புகளாகும்.

## எழுதிய நூல்கள்
*ஆனந்த தாண்டவம் (உரைநடை)
*வாதவூர் வள்ளல்
*ஸ்ரீசெல்வ விநாயகர் தோத்திரப் பமாலை
*ஸ்ரீபதஞ்சலி வியாக்கிரபாத மகத்துவம்
இவரது சொற்பொழிவுகள் பல குறுந்தகடுகளாக வெளிவந்துள்ளன.

## விருதுகள்
*சைவ சித்தாந்த சரபம்-மதுரை ஆதீனம்(20.09.2002)
*சித்தாந்த சைவச் செம்மணி - திருவாவடுதுறை ஆதீனம்(02.02.2009)
*சைவத் தமிழறிஞர்
## மேற்கோள்கள்
* ஸ்ரீவாதவூர் வள்ளல் என்னும் மாணிக்கவாசகர் மாண்பு,அணிந்துரை(மு.வைத்தியநாதன்),ப.எண்.xxi,xxii,xxiii


* https://seegampattiswamigal.com/
பகுப்பு:சைவப் பெரியார்கள்
பகுப்பு:துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
கே. வி. கந்தசாமி

**கா. வே. கந்தசாமி** (*K. V. Kandaswamy*) என்பவர் இந்தியாவைச் சேர்ந்த ஓர் அரசியல்வாதியும் முன்னாள் தமிழ்நாடு சட்ட மன்ற உறுப்பினரும் ஆவார். 1926 ஆம் ஆண்டு இவர் பிறந்தார். கே. வி. கே. என்ற சுருக்கப்பெயரால் நன்கு அறியப்படுகிறார்

## சட்டமன்ற உறுப்பினராக
கந்தசாமி, 1977, 1980 மற்றும் 1984 தேர்தல்களில் கோயம்புத்தூர் மாவட்டம், கிணத்துக்கடவு சட்டமன்றத் தொகுதியிலிருந்து அனைத்திந்திய அண்ணா திராவிட முன்னேற்றக் கழக வேட்பாளராக போட்டியிட்டு தேர்ந்தெடுக்கப்பட்டார். இவர் முதலமைச்சர் எம்.ஜி.ஆரின் நம்பிக்கைக்குரியவராக திகழ்ந்தார். 1977 சட்டமன்றத் தேர்தலில் தி.மு.க.வின் முக்கிய அமைச்சரான ம. கண்ணப்பனைத் தோற்கடித்தார்.

கந்தசாமி தம் மக்களிடையே பெரும் புகழுடன் சாதி வேறுபாடு இன்றி வாழ்ந்து வந்தவர் ஆவார். தமிழகத்தில் மூடப்படாத இரண்டு வீடுகள் மட்டுமே இருப்பதாகவும், அதில் ஒன்று எம்.ஜி.ராமச்சந்திரனின் வீடு என்றும், மற்றொன்று 2008-ம் ஆண்டு இறக்கும் வரை தனியாக வசித்து வந்த கந்தசாமியின் சொந்த வீடு என்றும் கூறப்பட்டது.

மாநிலத்தில் தென்னை மரங்களுக்கு வரி விதிக்கும் முன்மொழிவுக்கு எதிராக சட்டப்பேரவையில் எம்.ஜி.ஆருக்கு எதிராகப் பேசினார். தென்னை மரங்களுக்கு வரி விதித்தால் தற்கொலை செய்து கொள்வதாக மிரட்டல் விடுத்தார். சொந்தக் கட்சிக்கு எதிராகப் பேசியதற்காக இவர் உடனடியாக கட்சியிலிருந்து இடைநீக்கம் செய்யப்பட்டார், பின்னர் எம்.ஜி.ஆர் இவரிடம் தனிப்பட்ட முறையில் இத்திட்டத்தை திரும்பபெறுவதாக உறுதியளித்தார். அ.தி.மு.க.வின் கோயம்புத்தூர் பிரிவின் ஆரம்பத்திலிருந்தே தலைவராக இருந்தார். பிரபலமான நீர்ப்பாசன திட்டங்கள் மற்றும் தனிப்பட்ட மக்கள் ஈர்ப்பின் மூலம் கோவையை அ.தி.மு.க.வின் கோட்டையாக மாற்றுவதில் முக்கிய பங்காற்றினார்.

ம. கோ. இராமச்சந்திரன் மறைவுக்குப் பிறகு, அதிமுக கட்சி இரு அணிகளாக உடைந்து போட்டியிட்ட 1989 தேர்தலில் இவர் வி. என். ஜானகியை ஆதரித்தார். தேர்தலில் தோல்வியடைந்த இக்கட்சி, பின்னர் ஜெ. ஜெயலலிதா தலைமையிலான அணியுடன் இணைந்தது. அ.தி.மு.க.வின் கோயம்புத்தூர் பிரிவின் தலைவராக இவர் தொடர்ந்தார். ஆனால் இவரது அதிகரித்து வந்த புகழ் கட்சித் தலைமையை அச்சுறுத்தியது, இவரை கட்சித் தலைமை ஓரங்கட்டியது. இதனால் 1996ஆம் ஆண்டு அ.தி.மு.க.வில் இருந்து விலகி, தனது தாய்க் கட்சியான தி.மு.க.வில் இணைந்து 2006ஆம் ஆண்டு தேர்தலில் தி.மு.க. சார்பில் போட்டியிட்டு தோல்வியடைந்தார்.

2008 ஆம் ஆண்டு திசம்பர் மாதம் 5 ஆம் தேதியன்று காலமானார்.

## மேற்கோள்கள்

பகுப்பு:1926 பிறப்புகள்
பகுப்பு:2008 இறப்புகள்
பகுப்பு:கோயம்புத்தூர் மாவட்ட மக்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:இந்திய அரசியல்வாதிகள்
ஏ. கருப்பசாமி

**ஏ.ஏ. கருப்பசாமி** (*A. A. Karuppasamy*) ஓர் இந்திய அரசியல்வாதியாகவும், தமிழ்நாட்டின் அவினாசி தொகுதியில் இருந்து 14 ஆவது சட்டமன்றத்தில் உறுப்பினராகவும் இருந்தார். இவர் அனைத்திந்திய அண்ணா திராவிட முன்னேற்ற கழகம் கட்சியைப்  பிரதிநிதித்துவப்படுத்தினார். அவினாசி தொகுதி பட்டியல் இனத்தவருக்காக ஒதுக்கப்பட்ட தொகுதியாகும். கருப்பசாமி 1964 ஆம் ஆண்டு சூலை மாதம் 1 ஆம் தேதியன்று பிறந்தார். இவருக்கு மூன்று குழந்தைகள் உள்ளனர்.

## மேற்கோள்கள்

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:தஞ்சாவூர் மாவட்ட மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஆர். பி. மருதராஜா

**ஆர். மருதராஜா** (பிறப்பு 1963) என்பவர் ஒரு இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட தற்போதைய நாடாளுமன்ற உறுப்பினரும் ஆவார். இவர் அண்ணா திராவிட முன்னேற்ற கழகம் வேட்பாளராக, பெரம்பலூர் தொகுதியில் இருந்து, இந்திய நாடாளுமன்றத்துக்குத் தேர்ந்தெடுக்கப்பட்டார்.
இவர் பெரம்பலூர் மாவட்டத்திலுள்ள, ரங்கநாதபுரத்தைச் சேர்ந்தவர் ஆவார்.

## மேற்கோள்கள்

பகுப்பு:16வது மக்களவை உறுப்பினர்கள்
பகுப்பு:1963 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:பெரம்பலூர் மாவட்ட மக்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:பெரம்பலூர் மக்களவைத் தொகுதி உறுப்பினர்கள்
கணேஷ் கோஷ்

**கணேஷ் கோஷ்** (Ganesh Ghosh) (22 சூன் 1900 - அக்டோபர் 16, 1994) ஓர் வங்காள இந்திய சுதந்திர இயக்க ஆர்வலர், புரட்சியாளர் மற்றும் அரசியல்வாதி ஆவார்.

## இளமைக்காலம்
கணேஷ் கோஷ் வங்காளதேசத்தில் உள்ள சிட்டகொங்கில், சூன் 22, 1900 ஆம் ஆண்டில் பிறந்தார். 1922 ஆம் ஆண்டில், அவர் கல்கத்தாவில் வங்கிக் தொழில்நுட்ப நிறுவனத்தில் கல்வி கற்றார். பின்னர், அவர் சிட்டகாெங்கில் உள்ள யுகாந்தர் கட்சியின் உறுப்பினரானார். 1930 ஆம் ஆண்டு ஏப்ரல் மாதம் 18 ஆம் தியதி சூரியா சென் மற்றும் பிற புரட்சியாளர்களுடன் சேர்ந்து சிட்டகொங் ஆயுதப் படைத் தாக்குதலில் ஈடுபட்டார். அவர் சிட்டகொங்கில் இருந்து தப்பிச் சென்று ஹூக்ளி, சந்தன்நகரில் தஞ்சம் அடைந்தார். சில நாட்கள் கழித்து காவல்துறை அணையர் சார்லஸ் டெகார்ட் சந்தன்நகரில் அவர் தங்கியிருந்த வீட்டை தாக்குதல் நடத்தி இவரை கைது செய்தார். அப்போது ஒரு இளம் சக புரட்சியாளரான ஜீபான் கோஷல், அலிஸ் மாக்கன் என்பவர்கள் தாக்குதல் நடத்தியதில் காவல்துறையினரால் கொல்லப்பட்டனர்.

விசாரணைக்குப் பின்னர், கணேஷ் கோஷ் 1932ல் போர்ட் பிளேரில் உள்ள சிற்றறைச் சிறையில் அடைக்கப்பட்டார். பின்னர் 1946இல் சிறையில் இருந்து விடுதலை செய்யப்பட்ட பின்னர், இவர் கம்யூனிஸ்ட் கட்சியில் இணைந்து, இந்திய கம்யூனிஸ்ட் கட்சியின் உறுப்பினராக ஆனார். சுதந்திரத்திற்குப் பிறகு, இவர் கட்சியின் தலைவராக ஆனார். 1964ல் இந்திய கம்யூனிஸ்ட் கட்சியில் பிளவு ஏற்பட்ட பின்னர், இந்திய கம்யூனிஸ்ட் கட்சியுடன் (மார்க்சிஸ்ட்) வழிநடத்தியார். 1952, 1957 மற்றும் 1962 ஆண்டுகளில் பெல்காச்சியாவின் இந்திய கம்யூனிஸ்ட் கட்சியின் வேட்பாளராக மேற்கு வங்க சட்டமன்றத்தில் தேர்ந்தெடுக்கப்பட்டார். 1967 ஆம் ஆண்டில் கல்கத்தாவின் தென் மக்களவை தொகுதியிலிருந்து இந்திய மார்க்சிஸ்ட் வேட்பாளராக நான்காவது மக்களவைக்குத் தேர்ந்தெடுக்கப்பட்டார். பின்னர் 1971 ஆம் ஆண்டு மக்களவைத் தேர்தலில் கல்கத்தாவின் தென்பகுதியில் உள்ள இந்திய கம்யூனிஸ்ட் கட்சி (மார்க்சிஸ்ட்) வேட்பாளராக முன்னிறுத்தப்பட்டார். ஆனால் இந்த முறை 26 வயதான ப்ரியா ரஞ்சன் டாஷ் முனிஷால் தோற்கடிக்கப்பட்டார்.

## மேற்கோள்கள்

## வெளி இணைப்புகள்
*முக்ததாரா கட்டுரை

பகுப்பு:1900 பிறப்புகள்
பகுப்பு:1994 இறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:4வது மக்களவை உறுப்பினர்கள்
பகுப்பு:இந்தியப் புரட்சியாளர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஆ. அறிவழகன்

**ஆ. அறிவழகன்** (*A. Arivalagan* இறப்பு: 2025) என்பவர் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1989ஆம் ஆண்டு தேர்தலில் அனைத்திந்திய அண்ணா திராவிட முன்னேற்றக் கழகம் (ஜானகி அணி) வேட்பாளராகவும், 1991ஆம் ஆண்டு தேர்தலில் அனைத்திந்திய அண்ணா திராவிட முன்னேற்ற கழக வேட்பாளராகவும், கிருஷ்ணராயபுரம் தொகுதியில் இருந்து, தமிழ்நாடு சட்டசபைக்குத் தேர்ந்தெடுக்கப்பட்டார்.

## மேற்கோள்கள்

பகுப்பு:2025 இறப்புகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
ஆர். சி. சுப்பிரமணியன்

**இர. சொ. சுப்பிரமணியன்** (*R. C. Subramanian*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1977 இல் நடைபெற்ற சட்டமன்றத் தேர்தலில், கடலாடி தொகுதியில் இருந்து அண்ணா திராவிட முன்னேற்றக் கழகத்தின் சார்பில் வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:1930 பிறப்புகள்
பகுப்பு:2016 பிறப்புகள்
ச. இராஜாரெட்டி

**ச. இராஜாரெட்டி** (*S. Rajareddy*) (பிறப்பு 21 சூன் 1952) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் கிருஷ்ணகிரி மாவட்டம் தேன்கனிக்கோட்டை ஆருபள்ளி கிராமத்தினைச் சார்ந்தவர். இராஜாரெட்டி இளம் அறிவியல் பட்டம் பெற்றுள்ளார். இந்தியப் பொதுவுடைமைக் கட்சியைச் சார்ந்த இவர் 1996-ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் தளி சட்டமன்றத் தொகுதியிலிருந்து தமிழ்நாடு சட்டசபைக்குத் தேர்ந்தெடுக்கப்பட்டார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த இந்தியப் பொதுவுடைமைக் கட்சி அரசியல்வாதிகள்
பகுப்பு:கிருட்டிணகிரி மாவட்ட மக்கள்
வி. சி. ஆறுகுட்டி

**வி. சி. ஆறுகுட்டி** (*V. C. Arukutty*) என்பவர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். 2011 ஆம் ஆண்டு கோயம்புத்தூர் மாவட்டம், கவுண்டம்பாளையம் தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். மீண்டும் 2016ஆம் ஆண்டு நடைபெற்ற தேர்தலிலும் போட்டியிட்டு வெற்றி பெற்றார். அனைத்திந்திய அண்ணா திராவிட முன்னேற்றக் கழகத்தினைச் சார்ந்தவராக செயற்பட்டார்.

ஆறுகுட்டி தனியாக ஓர் இசைக்குழுவையும் நடத்தி வந்தார். தனது சொந்த ஊரான விளாங்குறிச்சியில் நடைபெறும் அனைத்து கோயில் திருவிழாக்களிலும் இவர் இசைநிகழ்ச்சிகள் நடத்துகிறார்.

## மேற்கோள்கள்

பகுப்பு:வாழும் மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
சாரங்கபூர்

**சாரங்கப்பூர்** *(Sarangapur)* என்பது இந்தியாவின் தெலுங்கானா மாநிலத்தில் இடம்பெற்றுள்ள ஜக்டியால் மாவட்டத்தில் அமைந்துள்ள ஒரு கிராமமாகும் . கடல் மட்டத்திலிருந்து 322 மீட்டர் உயரத்தில் இக்கிராமம் அமைந்துள்ளது. 2011 ஆம் ஆண்டு நடைபெற்ற மக்கள் தொகை கணக்கெடுப்பின்படி இக்கிராமத்தின் மக்கள் தொகை 1,22,368 நபர்கள் ஆகும். 2016-ஆம் ஆண்டில் கரீம்நகர் மாவட்டத்தின் பகுதிகளைக் கொண்டு ஜக்டியால் மாவட்டம் நிறுவுவதற்கு முன்னர் சாரங்கப்பூர் கிராமம் கரீம்நகர் மாவட்டத்தின் ஒரு பகுதியாக இருந்தது.
## மேற்கோள்கள்

பகுப்பு:கரீம்நகர் மாவட்டம்
பகுப்பு:தெலங்காணாவில் உள்ள ஊர்களும் நகரங்களும்
பகுப்பு: துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பி. கந்தசாமி

**பெ. கந்தசாமி** (*P. Kandaswamy*) ஓர் இந்திய அரசியல்வாதியும் தமிழ்நாட்டின் முன்னாள் சட்டமன்ற உறுப்பினரும்  ஆவார். 1980 மற்றும் 1984 ஆம் ஆண்டுகளில் நடைபெற்ற  தேர்தல்களில் பொங்கலூர் தொகுதியில் இருந்து அண்ணா திராவிட முன்னேற்றக் கழக வேட்பாளராகப் போட்டியிட்ட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
அகரம் (தெலுங்கானா)

**அகரம்** என்பது தெலங்காணா மாநிலத்தின் மேடக் மாவட்டத்தில் உள்ள ஒரு கிராமமாகும். இது துப்பாக்கா மண்டலத்தில் அமைந்துள்ளது.

## மேற்கோள்கள்

பகுப்பு:தெலங்காணாவில் உள்ள ஊர்களும் நகரங்களும்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
எம். வின்சென்ட்

**எம். வின்சென்ட்** (M. Vincent) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும், முன்னாள் மாநிலங்களவை உறுப்பினரும் ஆவார். இவர் 1977 மற்றும் 1980 தேர்தல்களில் நாகர்கோவில் சட்டமன்றத் தொகுதியிலிருந்து, அண்ணா திராவிட முன்னேற்ற கழக வேட்பாளராக, தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். இவர் அண்ணா திராவிட முன்னேற்ற கழகத்தின் வேட்பாளராக 1986 முதல் 1992 வரை இந்திய மாநிலங்களவையில் பணியாற்றினார்.

## மேற்கோள்கள்

பகுப்பு:வாழும் மக்கள்
பகுப்பு:கன்னியாகுமரி மாவட்ட அரசியல்வாதிகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:7 ஆவது தமிழ்நாடு சட்டமன்ற உறுப்பினர்கள்